
E L Ő T E R J E S Z T É S
(a képviselő-testület 2026. szeptember 29-i rendes, nyilvános ülésére)

Tárgy: Döntés a Hortobágy 0903/35 helyrajzi számú ingatlan vevőjének kérelméről

Tisztelt Képviselő-testület!


A 69/2026. (V.26.) Hö. határozatában a Képviselő-testület döntött a 0903/35 helyrajzi számú ingatlan Való Krisztián (4071 Hortobágy, Kónya major 31.) részére történő értékesítésről 2.601.002.- Ft összegért.

Az adás-vételi szerződés megkötésre került, melyben a vételár a vevő kérelme alapján a következőképpen lett meghatározva:
A vevő általa megajánlott 2.601.002 Ft áron értékesíti, azzal, hogy a szerződés aláírásakor a vevőnek a vételár 10 %-t majd az aláírást követő 95. napon a fennmaradó összeget kell megfizetnie.
 
A vevő kérelmet nyújtott be 2026. szeptember 22-én, amiben kéri, hogy a korábban megállapodott vételár fizetési üteme helyett részletekben havi 500.000 Ft részletfizetéssel teljesítené (1. sz. melléklet).

Kérem a tisztelt Képviselő-testületet hozzon döntést a fizetési ütemezési kérelem kapcsán.


HATÁROZATI JAVASLAT
Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

A Való Krisztián (4071 Hortobágy, Kónya major 31.) vevővel a hortobágyi 0903/35 helyrajzi számú ingatlan megkötött adás-vételi szerződés fizetési ütemezését a vevő kérésére a következőképpen módosítja úgy, hogy a szerződés aláírásakor a vevőnek a vételár 10 %-t majd az aláírást követő 95. napot követően a fennmaradó összeget havonkénti 500.000.- Ft-os törlesztéssel kell megfizetnie.

